**ROMÂNIA**

**JUDEȚUL PRAHOVA**

**COMUNA BUCOV**

**CONSILIUL LOCAL**

**PROIECT DE HOTĂRÂRE NR.102/13.12.2022**

Privind aprobarea reţelei şcolare ce va funcţiona în anul şcolar 2023-2024

în comuna Bucov, judeţul Prahova

Consiliul Local Bucov, întrunit în şedinţă ordinară la data de 30.01.2023 la care participă un nr. de 17 din 17 consilieri locali în funcţie.

**Având în vedere**:

Referatul de aprobare al d-nului Savu Ion , primar al comunei Bucov şi proiectul de hotărâre înaintat spre dezbatere consiliului local;

Referatul nr. 936/05.12.2022 întocmit de Directorul Şcolii Gimnaziale ”Mihai Vodă” Pleașa –dl. Chita Ion ,dar și al dnei Trupoiu Alina - Directorul Școlii Gimnaziale ” Constantin Stere ” Bucov înregistrat sub nr.1116/09.12.2022 prin care se solicită adoptarea unui proiect de Hotărâre cu privire la reţeaua şcolară ce va funcţiona în anul şcolar 2023-2024 în comuna Bucov, judeţul Prahova;

Avizul comisiilor de specialitate care propun adoptarea proiectului de hotărâre şi Raportul de avizare sub aspectul legalităţii proiectului de hotărâre, întocmit de secretarul comunei;

**În conformitate** cu prevederile art. 61, alin. (2) din legea nr. 1/2011, legea educaţiei naţionale, prevederile art. 22 alin. (2),(3) Capitolul III din Metodologia privind fundamentarea cifrei de şcolarizare privind învăţământul preuniversitar de stat, evidenţa efectivelor de şcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preunuversitar pentru anul şcolar 2023-2024 aprobată prin O.M.E.N. nr. 6217/2022;

În temeiul 129 alin (7) , litera ”a” , art 139 alin (1) și art.196 alin (1) lit ”a” din OUG 57/2019 privind Codul Administrativ ,

**H O T Ă R Ă Ș T E:**

***Art. 1* –** Se aprobă rețeaua şcolară ce urmează a funcţiona pe raza comunei Bucov , judeţul Prahova în anul şcolar 2023-2024, cu structurile aferente, conform anexei nr. 1, ce face parte integrantă din prezenta hotărâre:

***Art. 2*** – Primarul comunei Bucov va lua măsuri pentru a asigura ducerea la îndeplinire a prevederilor prezentei hotărâri.

***Art. 3*** -Prezenta hotărâre va fi comunicată în termenul prevăzut de lege Instituţiei Prefectului Judeţul Prahova pentru controlul legalităţii actelor, primarului comunei Bucov şi Inspectoratului Şcolar Judeţean Prahova, fiind adusă la cunoştinţă publică prin afişare la sediul primăriei şi pe site-ul propriu, prin grija secretarului comunei.

Initiat de primar,

SAVU ION

**ROMÂNIA**

**JUDEȚUL PRAHOVA**

**COMUNA BUCOV**

**CONSILIUL LOCAL**

Anexa la ………..

**Rețeaua școlară din comuna Bucov, județul Prahova**

**Școala Gimnazială ”Constantin Stere”comuna Bucov -P.J**

**Invățământ primar -9 clase -198 elevi**

**Invățământ gimnazial -9 clase -195 elevi**

**Grădinița cu program normal Bucov –structură**

**Program normal -3 grupe -60 preșcolari**

**Program prelungit -3 grupe -60 preșcolari**

**Grădinița cu program normal Chițorani –structură**

**Program normal -1 grupă -16 preșcolari**

**Școala Gimnazială ”Mihai Vodă ” sat Pleașa , comuna Bucov-P.J.**

**Invățământ primar-7 clase -149 elevi**

**Invățământ gimnazial -7 clase -124 elevi**

**Grădinița cu program normal nr.1 Pleașa –structură**

**Invățământ preșcolar – 3 grupe -45 preșcolari**

**Grădinița cu program normal nr 2 Pleașa –structură**

**Invățământ preșcolar -2 grupe -25 preșcolari**

**Presedinte de sedinta, Contrasemneaza,**

Nicolescu Nicolae Secretar General,

Nae Florentina Cristina